
‏ג' טבת תשע"ט
‏ 11 דצמבר 2018
לכבוד 



שלום רב,

[bookmark: _GoBack]           באמצעות דואר אלקטרוני:      

הנדון: בקשה לקבלת מידע מכוח חוק חופש המידע, תשנ"ח 1998 – 
הסכם שכירות - חניון ליאו גולדברג
סימוכין: מכתבך מיום 9.12.18
         
ראשית, אני מודה על פנייתך, כמופיע בסימוכין למכתבי זה.
בבקשת המידע שהעברת למשרדנו – הכלכלה והתעשייה, ביקשת לקבל את העתק הסכם שכירות - חניון ליאו גולדברג הנמצא בדרך מנחם בגין 86 ת"א.
מבירור שנערך אל מול אגף רכש, נכסים ולוגיסטיקה (להלן: "היחידה המקצועית"), עולה כי מדובר בהסכם של מינהל הדיור הממשלתי שבמשרד האוצר.
בנוסף, אבקש להביא לידיעתך כי בחודש יולי 2016, התקבלה החלטת ממשלה מס' 1754, שעניינה: העברת תחום התעסוקה ממשרד הכלכלה והתעשייה למשרד הרווחה והשירותים החברתיים.
מצ"ב ההחלטה:
http://www.pmo.gov.il/Secretary/GovDecisions/2016/Pages/dec1754.aspx
בעקבות יישום ההחלטה שלעיל, "זרוע עבודה", הכולל את יחידות התעסוקה של משרדנו (במתכונתו הקודמת), הועבר למשרד הרווחה והשירותים החברתיים והיחידות הנ"ל אינן נמנות יותר על יחידות משרד הכלכלה, במתכונתו הנוכחית.
כיתר משרדי הממשלה, משרד העבודה, הרווחה והשירותים החברתיים, מטפל בהעמדת מידע לציבור, אם בצורה יזומה ואם בתגובה לפניות מבקשי המידע – באופן עצמאי.
בהקשר דנן, נמסר מהיחידה המקצועית כי בעקבות פיצול המשרד, מי שמנהלים את הדיור והתשלומים מול החברה הם זרוע עבודה, וכאמור לעיל, מינהל הדיור הממשלתי - בלבד.

לפיכך, ובהתאם לאמור בסע' 8 (5) לחוק חוק חופש המידע, התשנ"ח-1998, לפיו: 
"רשות ציבורית רשאית לדחות בקשה לקבלת מידע באחד מאלה: המידע נוצר בידי רשות ציבורית אחרת, ואין בהפניית המבקש לאותה רשות כדי להכביד הכבדה בלתי סבירה על קבלתו של המידע על ידו; ואולם, בדחותה בקשה לפי פסקה זו, תפנה הרשות הציבורית את המבקש לרשות הציבורית אשר בידיה נוצר המידע."
אבקש להפנותך למינהל הדיור הממשלתי ולמשרד העבודה, הרווחה והשירותים החברתיים, לשם קבלת המידע. 

מקווה שהייתי לך לעזר אשמח לעמוד לרשותך גם בעתיד, בכל הנוגע לנושאים עליהם אמון משרדנו.






בברכה
יוסי זולפן,

  הממונה על חוק חופש המידע
   משרד הכלכלה והתעשייה






העתק: עו"ד אמל כולאב, הלשכה המשפטית

משרד הכלכלה והתעשייה
בניין ג'נרי, רחוב בנק ישראל 5, קריית הממשלה, ת"ד 3166, ירושלים 9103101

